Regeringen lægger nu op til at indgå diplomatiske aftaler med torturstater om at hjemtage udviste udlændinge og garantere for deres sikkerhed.

Af det nye VLAK-regeringsgrundlag fremgår det således, at man vil »undersøge mulighederne for brug af diplomatiske forsikringer i forhold til udsendelse af personer på tålt ophold«.

Men ved at hjemsende personer på baggrund af en såkaldt diplomatisk forsikring er der en betydelig risiko for, at det vil være i strid med FN’s torturkonvention, og at de pågældende personer fortsat vil være i fare for at blive udsat for tortur, advarer FN og en række menneskerettighedsorganisationer.